15/05/2020 | Administración LocalMunicipal
Carballo
Convocatoria e aprobación das bases do proceso selectivo para a contratación laboral temporal de 2 auxiliares de Protección civil do concello de Carballo.

Anuncio Convocatoria e aprobación das bases do proceso selectivo para a contratación laboral temporal de 2 auxiliares de Protección civil do concello de Carballo. Por decreto núm.1130/2020 con data 11 de maio de 2020, aprobáronse as bases e convocatoria do proceso selectivo para a contratación laboral temporal de 2 auxiliares de Protección civil do concello de Carballo. Tal e como establece a base cuarta das bases reguladoras desta convocatoria, o prazo de presentación de instancias é de dez días naturais contados a partir do seguinte ao da publicación do anuncio da convocatoria no Boletín Oficial da Provincia. Esta resolución terá eficacia inmediata e non quedará suspendida a súa aplicación durante o estado de alarma declarado por RD 463/2020, nin lle será de aplicación a DA 8ª do RD Lei 11/2020, do 31 de marzo. O texto das Bases é o que se trascribe de seguido. ANEXO. BASES DO PROCESO SELECTIVO PARA A CONTRATACIÓN LABORAL TEMPORAL DE 2 AUXILIARES DE PROTECCION CIVIL Do concello dE CARBALLO. PRIMEIRA.- OBXECTO DA CONVOCATORIA. O obxecto desta convocatoria é a contratación, en réxime laboral temporal, de dúas persoas coa categoría profesional de auxiliar de protección civil do concello de Carballo. O procedemento de selección que se sinala nestas bases axustarase ao disposto no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015, de 29 de abril, do emprego público de Galicia, e demais disposicións de pertinente aplicación. A persoa contratada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable e as instrucións ditadas polo/a concelleiro/a delegado/a. Correspóndelles desempeña-las funcións propias desta categoría profesional, así como aqueloutras que lle sexan encomendadas e sexan propias dun auxiliar de protección civil. SEGUNDA.- MODALIDADE DE CONTRATACIÓN E DURACIÓN DO CONTRATO. A modalidade contractual será a de un contrato de duración determinada por acumulación de tarefas, prevista no R. D. 2720/1998, do 18 de decembro (art.3) e a súa duración será de seis meses. As retribucións mensuais serán as previstas no Orzamento Municipal desta Corporación para 2020 en relación coa devandita praza (1.215,78€/mes, con prorrata pagas extra incluída). TERCEIRA.- CONDICIÓNS DOS/AS ASPIRANTES. Para tomar parte neste proceso selectivo os/as aspirantes deberán reunir os seguintes requisitos referidos todos e cada un a data en que finalice o prazo de presentación de solicitudes e mantelos ata o momento da formalización dos contratos: a) Nacionalidade. Ter a nacionalidade española ou ser nacional dun Estado membro da Unión Europea ou doutros Estados, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: Ter cumpridos 18 años de idade e non exceder da idade máxima de xubilación forzosa. c) Capacidade funcional: Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. O cumprimento deste requisito acreditarase mediante certificado médico oficial. d) Habilitación: Non ter sido despedido mediante expediente disciplinario, de ningunha Administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. Idéntico requisito seralles esixido aos nacionais doutros Estados, no seu caso. e) Compatibilidade: Non incorrer en causas de incompatibilidade de conformidade co establecido na Lei 53/1984 de 26 de decembro, de incompatibilidades do persoal ao servicio das Administracións Públicas. f) Titulación: Estar en posesión do Certificado de escolaridade ou equivalente, ou en condicións de obtelo na data en que termine o prazo de presentación de solicitudes, ou outros superiores. g) Profesionalidade: Estar en posesión de permiso de conducir da clase “C”, en plena vixencia e sen ningún tipo de limitación na data en que remate o prazo de presentación de instancias, así como nas datas de contratación, có compromiso, mediante declaración, a mantelos vixentes mentres dure o contrato. CUARTA.- CONVOCATORIA E APERTURA DO PRAZO DE PRESENTACION DE INSTANCIAS.4.1. - As solicitudes para tomar parte neste proceso selectivo faranse mediante instancia dirixida ao señor Alcalde na que se fará constar que se reúnen todos e cada un dos requisitos establecidos na Base segunda desta convocatoria, referidos sempre ao día en que remate o prazo de presentación de instancias. As citadas solicitudes presentaranse no Rexistro xeral do Concello de Carballo durante o prazo de dez días naturais, que se iniciará o día seguinte ó da publicación do anuncio da convocatoria e destas bases no Boletín Oficial da Provincia. A convocatoria tamén se publicará no Taboleiro de Anuncios da Casa do Concello e na prensa. Así mesmo poderanse presentar na forma que determina o artigo 16 da Lei 39/2015, do 1 de outubro, do Procedemento Administrativo Común das Administracións Públicas; neste caso, os/as concursantes deberán comunicalo mediante telefax (981 702858) ou e-mail ( xestiondepersoal@carballo. gal ) durante o mesmo prazo que o de presentación de instancias. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos. A resolución pola que se aproban as bases reguladoras deste proceso selectivo terá eficacia inmediata e non quedará suspendida a súa aplicación durante o estado de alarma declarado por RD 463/2020, nin lle será de aplicación a DA 8ª do RD Lei 11/2020, do 31 de marzo, xa que se trata dunha selección de persoal para a realización de tarefas de marcando carácter estacional, a desenvolver especialmente na época estival, e, a maiores das tarefas que habitualmente viñan realizando en anos anteriores, nesta situación de crise sanitaria tamén se lle encomendarán aquelas medidas que se estimen oportunas para a contención da COVID-19. Polo tanto, o prazo de presentación de instancias é de dez días naturais contarase a partir do seguinte ao da publicación do anuncio da convocatoria no Boletín Oficial da Provincia.4.2.- Xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: 4.2. a) Xustificante acreditativo de ter ingresado na Tesourería Municipal a cantidade de dezaoito euros (18,00 €) en concepto de dereitos de exame. Este importe deberá facerse efectivo mediante ingreso nalgunha das seguintes contas municipais (cos datos persoais do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante. En ningún caso a presentación e pago da taxa por dereitos de exame suporá a substitución do trámite de presentación da instancia.4.2. b) Fotocopia do DNI ou documento identificativo.3.2. c) Fotocopia da titulación esixida para presentarse ao proceso conforme ao disposto na base segunda, letra f) desta convocatoria.4.2. d) Unha relación dos méritos alegados e relacionados no Anexo I da convocatoria para a súa avaliación na fase de concurso, que se acompañará da documentación acreditativa daqueles.4.3.- Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.4.4.- Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. QUINTA.- ADMISIÓN DE ASPIRANTES.5.1.- Rematado o prazo de presentación de instancias, o Alcalde ditará resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web municipal. Os/as aspirantes excluídos/as, dispoñen dun prazo de cinco días seguintes á publicación da antedita resolución, para presentar as reclamacións oportunas ou emendas de defectos, nos termos do art.69 da Lei 39/2015. Dado o carácter urxente da convocatoria, e para evitar posibles prexuízos para o solicitante, a presentación de reclamacións por calquera outro medio distinto ao da presentación no Rexistro xeral do Concello de Carballo, pode ser comunicada mediante telefax (número 981 70 28 58) ou e-mail ( xestiondepersoal@carballo. gal ) durante o mesmo prazo.5.2.- Posteriormente, o Alcalde declarará aprobada a listaxe definitiva de admitidos/as e excluídos/as, que se publicará no taboleiro de edictos do Concello. Na mesma resolución o Alcalde determinará o lugar, data e hora da valoración de méritos da fase de concurso, e da celebración do primeiro exercicio da fase de oposición, así como a composición do tribunal cualificador. Así mesmo, e sempre que sexa posible, a citada resolución publicarase, a título informativo e complementario, na web municipal.5.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. SEXTA.- TRIBUNAL CUALIFICADOR O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade có artigo 55.2 c) e d) e art.60 da Lei 7/2007, pola que se aproba o Estatuto Básico do Empregado público, e na súa composición tenderase a paridade entre home e muller. Todos/as os/as vocais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. O tribunal poderá dispoñer a incorporación de asesores/as especialistas para as probas que considere pertinentes, que se limitarán ao exercicio das súas especialidades técnicas en base exclusivamente as cales colaborarán co órgano de selección. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Os membros dos tribunais deberán absterse de formar parte de estes cando concorran as circunstancias previstas no artigo 23 da Lei 40/2015, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo có disposto nos artigos 23 e 24 da Lei 40/2015, do 1 de outubro, de réxime xurídico do Sector Público. SÉTIMA.- CONTIDO DO PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. Sistema de provisión: concurso -oposición libre.7.1.- DESENVOLVEMENTO DAS PROBAS. A data e máis a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados polo Alcalde mediante resolución, xuntamente coa aprobación da listaxe definitiva de admitidos e a composición do tribunal, que se publicará no taboleiro de anuncios do Concello. Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Así mesmo, e sempre que sexa posible, poderá publicarase, a título informativo e complementario, na web municipal. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Comezada a práctica dos exercicios, os tribunais poderán requirirlles en calquera momento aos/ás concursantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “ S ”, de conformidade co establecido na Resolución da Consellería de Facenda do 30 de xaneiro de 2020, pola que se publica o resultado do sorteo celebrado nese día (DOG 10/02/2020), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Concluído cada un dos exercicios da oposición correspondente, o tribunal fará pública, no taboleiro de anuncios do Concello, a relación de aspirantes que o superasen, indicando a puntuación obtida. Os opositores non incluídos na listaxe terán a consideración de “non aptos”. Así mesmo, e sempre que sexa posible, poderá publicarase, a título informativo e complementario, na web municipal. A selección dos aspirantes realizarase mediante o sistema de concurso-oposición libre que se desenvolverá como segue: 7.2.- FASE DE CONCURSO: VALORACIÓN DE MÉRITOS O concurso consistirá na comprobación, avaliación e cualificación dos méritos alegados e xustificados polos/as aspirantes. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. Os méritos valoraranse con referencia á data na que remate o prazo de presentación de instancias e acreditaranse documentalmente xunto coa solicitude de participación coa presentación dos documentos xustificativos daqueles, valorándose de acordo có baremo que se achega como Anexo I destas bases. Ningún mérito poderá ser puntuado en máis dun apartado. A fase de concurso desenvolverase con carácter previo á fase de oposición e as puntuacións outorgadas publicaranse no taboleiro de anuncios do Concello. Non obstante, non é preceptivo que medie un prazo previo entre a publicidade das cualificacións da fase de concurso e o chamamento de aspirantes e inicio da fase de oposición. A puntuación máxima outorgada na fase de concurso non poderá exceder de 40 puntos. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición.7.3.- FASE DE OPOSICIÓN Constará na realización dos seguintes exercicios: Primeiro exercicio: De carácter obrigatorio e eliminatorio. Consistirá na superación dunha proba de aptitude física para comprobar a existencia da capacidade necesaria para as funcións que se van a realizar: CARREIRA DE 1.000 METROS sen obstáculos. Cualificarase como apto/a e non apto/a. Para obter a cualificación de apto/a os aspirantes deberán, deberán executar o exercicio nun tempo máximo de: Segundo exercicio: De carácter obrigatorio e eliminatorio. Consistirá na realización, no tempo que sinale o tribunal antes do seu comezo, dunha PROBA PRÁCTICA relacionada coas as funcións ou tarefas do posto de traballo a desenvolver (primeiros auxilios, excarceración de vehículos, incendios, etc…), que determinará o Tribunal inmediatamente antes de celebrar o exercicio. Neste exercicio valorarase de xeito especial o coñecemento do material, a presteza no seu manexo e funcionamento, así como a pericia propia do oficio ou labor. O exercicio será cualificado como apto/a e non apto/a. Terceiro exercicio: De carácter obrigatorio e eliminatorio. Consistirá en contestar, por escrito, no tempo máximo dunha (1) hora, un cuestionario de corenta (40) preguntas tipo test con catro respostas alternativas cada unha, na que so unha será a correcta, baseadas no contido do programa especificado como anexo destas bases. A proba cualificarase polo tribunal de 0 (cero) a 60 (sesenta) puntos, sendo preciso acadar 30 (trinta) puntos como mínimo, para non quedar eliminado/a. Neste exercicio tipo test o tribunal determinará o número mínimo de respostas acertadas que se requiren para superar a proba, en función da complexidade técnica destas e das peculiaridades propias do posto convocado.7.4.- CUALIFICACIÓN FINAL E RELACIÓN DE APROBADOS Á cualificación obtida polos aspirantes, resultante da suma das puntuacións outorgadas nos distintos exercicios da fase de oposición, sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios da corporación. Será seleccionados/as aqueles/as que obteña maior puntuación global (sumadas as da fase de concurso e oposición). De producirse empate na puntuación final, computadas as dúas fases, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar, a puntuación total da segunda fase (de oposición), e a continuación a da primeira. De persistir o empate, as puntuacións obtidas en cada apartado e subapartado, pola orde en que se reflicta nas respectivas fases. SÉTIMA.- PROPOSTA DE APROBADOS/AS. Rematado o proceso selectivo e establecida a cualificación final dos aspirantes, o Tribunal publicará no citado taboleiro de anuncios o nome dos/as aspirantes aprobados/as por orde da puntuación total final, con especificación desta, e elevará esta relación, xunto coa acta da sesión, ao Sr. Alcalde para continuar coa tramitación do procedemento e a conseguinte contratación dos/as aspirantes que obtiveran a puntuación total máis alta. O Tribunal Cualificador non poderá facer proposta de contratación a favor dun número de aspirantes superior ao das prazas convocadas. Calquera proposta de contratación que inclúa máis nomes que prazas convocadas ou contradiga o anteriormente establecido, será nula de pleno dereito. No suposto de que o/a seleccionado/a non presente a documentación requirida ou ben renuncie ao posto obtido, a proposta de contratación efectuarase ao seguinte da listaxe de puntuación obtida. OITAVA.- PRESENTACIÓN DE DOCUMENTOS E CONTRATACIÓN. Os/as aspirantes propostos/as presentarán na Secretaría Xeral do Concello, no prazo de tres días naturais (contado a partir da publicación do resultado da selección), os documentos que acrediten que compren todos e cada un dos requisitos esixidos na base 2ª desta convocatoria, no caso de que non foran xa presentados xunto coa solicitude para tomar parte neste proceso selectivo, así como a documentación orixinal dos méritos que fosen alegados e valorados na fase de concurso para o seu cotexo e compulsa coas fotocopias presentadas xunto coa solicitude de participación no proceso selectivo. Se dentro do prazo indicado, salvo casos de forza maior, os/as aspirantes propostos/as non presentaran a súa documentación ou non acreditaran reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación requirida, o órgano competente da Corporación procederá á contratación a favor dos/as aspirantes propostos/as polo Tribunal Cualificador, e será nula a contratación de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo de cinco días naturais, a contar dende a data de notificación do acordo de contratación. Previamente á sinatura do contrato, as/os aspirantes contratados/as deberá subscribir a declaración á que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalice os contratos e non se incorpore ao posto de traballo, as/os aspirante non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcance previsto no artigo 14 do Estatuto dos Traballadores, e estará suxeita á lexislación laboral pertinente. NOVENA.- LISTAXE DE SUBSTITUCIÓNS E CHAMAMENTO DE ASPIRANTES. Na acta da última sesión o tribunal elaborará, por orde decrecente de puntuación, unha listaxe de reserva na que figurarán aqueles aspirantes que tendo superados os exercicios da oposición, no seu caso, non foran incluídos na proposta de contratación, aos efectos de poder, se así se considera, ser contratados eventualmente para cubrir provisionalmente as vacantes que se produzan ou as ausencias por desfrute de licencias regulamentarias, por incapacidade temporal, necesidades do servicio, etc., ou por se fose necesario cubrir a baixa ou renuncia do/a seleccionado/a ou no suposto de que o/a seleccionado/a non presente a documentación requirida. Así mesmo, se o órgano competente para a contratación o estimase oportuno, as persoas que resulten seleccionadas neste proceso selectivo, así como as que poidan ser incluídas na listaxe de substitucións que propoña o Tribunal seleccionador a que se refire o parágrafo anterior, poderán ser chamadas para contratacións ou nomeamentos coa mesma ou similar categoría profesional que surxan no futuro. A dita listaxe será aprobada por Resolución da Alcaldía e a súa vixencia será ata que a Corporación a derrogue expresamente ou confeccione outra distinta e indique a derrogación da que se deriva destas bases O sistema de chamamento de compoñentes da listaxe para a súa contratación/nomeamento terá carácter rotatorio. Chamarase por orde de puntuación aos aspirantes incluídos na listaxe. Os/as integrantes da listaxe non perderán a orde de prelación que en cada momento lles corresponda nestas ate que acaden doce meses de traballo, de tal xeito que se a contratación para a que son chamados/as ten unha duración inferior a 12 meses retornarán ao posto que novamente lles corresponda na listaxe. Cando un/ha compoñente da listaxe acade 12 meses de traballo permanecerá outros 12 meses en expectativa de volver a ser chamado, coa finalidade de garantir o sistema rotativo e a igualdade de oportunidades para todos os alistados. O chamamento realizarase por medio que permita a constancia da recepción ao enderezo indicado polo aspirante na solicitude de admisión. Non obstante, nos supostos de urxencia para o adecuado funcionamento do servizo poderá realizarse por teléfono, en cuxo caso o persoal funcionario que o efectúa deixará constancia nunha dilixencia do resultado daquel. Causas de exclusión. Serán motivos de exclusión da listaxe de substitución, agás causa de forza maior ou causa debidamente xustificada e apreciada polo órgano de contratación os seguintes: a) Non aceptación da contratación ofertada. b) Non resposta dentro do prazo fixado, trala realización da chamamento. c) Renuncia á continuidade no desempeño dun posto de traballo, unha vez que foi contratado/a. d) Separación do servizo por sanción disciplinaria e/ou por despido, agás que fose declarado nulo ou improcedente. Non obstante o disposto na parágrafo anterior respecto das causas de exclusión, aquela persoa que rexeite unha contratación ofertada, sempre e cando se conteste e xustifique en prazo, pasará ao último posto da listaxe de reserva. DÉCIMA.- PUBLICIDADE DO PROCESO SELECTIVO Agás a convocatoria, que se publicará segundo se establece na base 4ª, a publicidade dos distintos actos derivados deste proceso selectivo, así como as comunicacións a que dese lugar, realizaranse, exclusivamente, a través do taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos/das aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Protección datos de carácter persoal. De conformidade co disposto na Lei Orgánica 15/199, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. DÉCIMO PRIMEIRA.- NORMAS FINAIS. Primeira.- Para todo o non previsto nestas bases, ou naquilo que as contradigan, será de aplicación supletoria o establecido na Lei reguladora das bases de réxime local, na Lei de administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Tódolos actos administrativos derivados desta convocatoria, así como da actuación do Tribunal, poderán ser impugnados polas/os interesadas/os nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Terceira.- Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso Administrativo da Coruña, no prazo de dous meses (contados dende o día seguinte ao da publicación da convocatoria). Con carácter potestativo e previo, poderá interpoñer RECURSO DE REPOSICIÓN ante o mesmo órgano que adoptou o acordo de aprobación, no prazo dun mes (contado dende ao día seguinte ao da publicación da convocatoria). Neste caso non se poderá interpoñer o recurso contencioso -administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso -administrativo será de seis meses contados dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que considere procedente. ANEXO I. BAREMO DE MERITOS PARA A FASE DE CONCURSO. I) Experiencia laboral. I.1) Por servizos prestados como capataz/peón en Grupos Municipais de Intervención Rápida, e/ou como xefe de equipo/capataz/peón en brigadas contra incendios e/ou Técnicos en protección civil ou postos con similares funcións, ata un máximo de 15 puntos. I.1. a) Nas Administracións Públicas: 0,30 puntos por mes. I.1. b) Na empresa privada: 0,15 puntos por mes I.2) Por servizos prestados como como socorrista en espazos acuáticos naturais: 0,10 puntos por mes, ata un máximo de 8,00 puntos. Non se computarán as fraccións inferiores a un mes. En todos os casos os meses consideraranse de 30 días naturais. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Os servizos antes sinalados serán xustificados mediante informe de vida laboral expedido pola Administración da Seguridade Social, que se acompañará de certificado da empresa ou fotocopia dos contratos, especificando a categoría profesional e o tempo traballado. B) Formación específica: Formación Profesional directamente relacionada co posto de traballo. Pola participación en cursos de formación e perfeccionamento ou máster organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, que teñan relación coas tarefas do posto a desempeñar: 0,10 puntos por cada 20 horas formativas, ata un máximo de 10,00 puntos. Os méritos alegados polos/as aspirantes deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e, expresar, con suficiente claridade, o seu contido básico. No suposto de non acreditarse a duración dos cursos, estes non se valorarán. O mesmo curso recibido en máis dunha ocasión só computará unha vez. En caso de ter recibido varios cursos sobre a mesma materia serán excluídos os de duración inferior, ou no seu caso, e de ser máis favorable para o aspirante, aquel que outorgase unha puntuación inferior. Os cursos que, a xuízo do Tribunal, non estean debidamente acreditados ou non teñan relación coas funcións propias da praza, non serán puntuados. Os cursos de formación sobre prevención de riscos laborais serán puntuados segundo o previsto no apartado seguinte. C) Cursos de prevención de riscos laborais. Pola asistencia a cursos de prevención de riscos laborais, ata un máximo de 3 puntos: · Ata 50 horas (equivalente ao curso “on line” de 60 horas): 0,50 puntos · Desde 51 a 300 horas: 1,00 punto. · De máis de 300 horas: 2 puntos. Os cursos de prevención acreditaranse polos aspirantes de igual forma que a detallada no apartado anterior para a acreditación da formación específica, e valoraranse polo tribunal con criterios semellantes. D) Prestación de servizos como voluntario de Protección Civil nunha agrupación de voluntarios de protección civil da Comunidade Autónoma oficialmente rexistrada. En aplicación do disposto na Disposición adicional primeira da Lei 5/2007, de emerxencias de Galicia e o Decreto 56/2000, do 3 de marzo, a experiencia desenvolvida en Agrupacións de voluntarios de Protección Civil de Galicia oficialmente rexistradas será valorada a partir dun ano de antigüidade. Valorarase con 0,10 por cada mes completo dos servizos prestados como persoa voluntaria de Protección Civil, ata un máximo de 3,5 puntos. Non se computará o primeiro ano de antigüidade na prestación dos servizos e só se terán en conta os servizos prestados dentro dos 10 anos anteriores á presente convocatoria. Este mérito acreditarase mediante certificado expedido polo representante da agrupación de voluntarios de Protección Civil, onde conste, debidamente rexistrado, o tempo de servizos prestados como voluntario/a. E) Coñecemento da lingua galega. Polo coñecemento acreditado do idioma galego, computándose unicamente o grao superior alegado, e concedéndose validez soamente aos cursos ou titulacións homologadas oficialmente. · Celga 1: 0,10 puntos · Celga 2: 0,15 puntos · Celga 3 ou grao de iniciación 0,25 puntos · Celga 4 ou grao de perfeccionamento 0,50 puntos ANEXO II: TEMARIO PARA OS EXERCICIOS DA FASE DE OPOSICION. Tema 1.- A Constitución española de 1978: Dereitos e deberes constitucionais. Tema 2. Clases de persoal ao servizo das entidades locais e a súa organización. Dereitos, deberes e incompatibilidades dos empregados públicos. Tema 3.-. Seguridade e saúde no traballo. Dereitos e obrigas dos/as traballadores/as e do empresario en materia de prevención de riscos laborais. Normas e medidas protectoras individuais e colectivas. A utilización de equipos de protección individual. Tema 4.-. Protección civil. Funcións básicas e organización da protección civil en Galicia. Capítulos IV a VI do Plan Territorial de Emerxencias de Galicia. Tema 5.- Planificación en protección civil: Plans de emerxencia municipal. Tema 6.-. Incendios urbanos: teoría do lume, tipos de lumes, equipos e medios contra incendios. Tema 7.-. Incendios forestais: tipos de incendios forestais, comportamento do lume, actuacións de prevención, métodos e medios de extinción Tema 8.-. Accidentes de tráfico e excarceración Tema 9.- Mercadorías perigosas: clasificación, principais riscos, identificación, transporte e intervención en accidentes con mercadorías perigosas. Tema 10.- Fundamentos de primeiros auxilios: conceptos e clases, soporte vital básico e atención inicial nas emerxencias. Tema 11.- Plans de autoprotección: contido mínimo dos plans de autoprotección (Decreto 171/2010, de 1 de outubro, sobre plans de autoprotección na Comunidade Autónoma de Galicia. Tema 12.- O municipio de Carballo. Límites. Poboación. Situación das parroquias e principais núcleos de poboación. Localización dos lugares do Concello de Carballo. Principais vías de comunicación. Instalacións municipais. Localización dos edificios destinados a servizos públicos e funcións que se levan a cabo neles. Edificios singulares e lugares de interese do concello. Carballo 11 de maio de 2020 O Alcalde Evencio Ferrero Rodríguez